Inspirisan poslednjim govornikom,
otpevaću pesmicu o internet pornografiji.
Šalim se.
Široko rasprostranjena upotreba internet pornografije je jedan od
najbrže rastućih globalnih eksperimenata ikada sprovedenih nesvesno.
Skoro svaki mladić sa pristupom internetu postaje revnosni predmet testiranja.
Kanadski istraživač Sajmon Ladžines je otkrio
da većina dečaka počinje da traži pornografiju od 10 godine,
podstaknuti umom koji je iznenada postao fasciniran seksom.
Korisnici vide internet pornografiju kao daleko primamljiviju
nego pornografiju prošlosti. Zašto je to tako?
Zbog stalnih novina.
U ovom australijskom eksperimentu,
nije obična golotinja, već novo, ono što podiže uzbuđenje.
Subjekat gleda 22 pornografska prikaza. Vidite ovaj vrh?
Tu istraživači prikazuju pornografiju koju muškarci nisu pre videli.
Šta se desilo? Probudila se erekcija u njihovom umu.
Zbog čega svo to uzbuđenje?
Majka priroda voli da mužjaci oplođuju ženke koje su voljne,
dok god ima novih.
Na ovoj gornjoj liniji, ovnu treba
sve više vremena da uspe sa istom ženkom.
Ali ako stalno menjate ženke - na donjoj liniji - ona nije ista.
On može da završi posao za 2 minuta i da nastavi, sve dok ne bude potpuno iscrpljen.
Ovo je poznato kao Kulidžov efekat.
Bez Kulidžovog efekta ne bi bilo internet pornografije.
Ovaj stari fenomen, Kulidžov efekat,
posmatra svaku novu ženu na vidiku muškarca kao genetsku priliku.
Da bi muškarac oplođivao, njegov mozak luči
neurohemijski dopamin "idi i zgrabi", za svakog novog partnera ili sliku.
Na kraju, ovan će se umoriti,
ali dok god muškarac može da klikće mišem,
on može da nastavi dalje, kao i njegov dopamin.
Sa internet pornografijom, muškarac može da vidi više dobrih riba za 10 minuta
nego što su njegovi preci mogli za nekoliko života.
Problem je što on ima um lovca sakupljača.
Mozak čestog korisnika se prespaja na ovaj genetski napredak,
tako da se brižljivo povezuje sa ovim porno haremom.
Takva ponašanja su povezana sa samoćom,
voajerizmom, kliktanjem miša, traženjem, višestrukim prozorima,
ubrzavanjem, iznenađenjem i konstantnim šokom pred novim.
Kako je jedan mladić jednom pitao:
"Da li smo mi prva generacija koja masturbira levom rukom?"
S druge strane, pravi seks je udvaranje, dodirivanje,
primanje dodira, mirisi, feromoni, emocionalna povezanost,
interakcija sa stvarnom osobom.
Šta se sad dešava kad naš tip konačno sretne pravog partnera?
Pa, istraživači ne znaju mnogo o efektima
internet pornografije iz nekoliko razloga.
2009., kada je Ladžines pokušao da prouči uticaj pornografije,
nije mogao da nađe nijednog muškarca sa koledža koji je nije koristio.
Tako da je prvi ozbiljan problem to što studije nemaju kontrolnu grupu.
Ovo stvara ogromnu tamnu mrlju.
Zamislite da svi momci počnu da puše sa 10 godina
i ne postoje grupe koje to ne čine.
Mislili bismo da je rak pluća normalan kod svih momaka.
Nezaplašen nedostatkom apstinenata, Ladžines je pitao 20 muških studenata:
"Da li internet pornografija utiče na vas ili vaš stav prema ženama?"
Oni su odgovorili: "Ne, mislim da ne."
Ali koristili su je manje-više non-stop tokom otprilike jedne decenije.
To je kao da pitate ribu šta misli o vodi.
To nas dovodi do drugog problema.
Istraživači nisu pitali korisnike pornografije o simptomima koje je
Zimbardo opisao u "Propadanju muškaraca".
Simptomi zavisnosti od uzbuđenja se često brkaju
sa stvarima kao što su: hiperaktivni poremećaj, društvena anksioznost, depresija,
problemi sa koncentracijom, strah od scene, opsesivno-kompulsivni poremećaj i mnogi drugi.
Zdravstveni radnici često pretpostavljaju da su ova stanja primarno
uzrok zavisnosti, ali nikad njen rezultat.
Kao rezultat, često daju lekove ovim ljudima,
a da ne ispitaju zaista da li su zavisni od interneta.
Muškarci ne shvataju da mogu da prevaziđu
ove simptome, jednostavno promenom svog ponašanja.
Treći problem je taj da je teško poverovati da seksualna aktivnost
može da prouzrokuje zavisnost, jer seks je zdrav.
Ali internet pornografija nije seks.
Internet pornografija je drugačija od pravog seksa
kao što su današnje video igre drugačije od igre "dama".
Gledanje ekrana punog golih delova tela
neće automatski zaštititi nekoga od zavisnosti od uzbuđenja.
U ovoj holandskoj studiji - evo naslova -
našli su da, od svih aktivnosti na internetu
pornografija ima najveći potencijal da izazove zavisnost.
Evo zašto.
Ovaj stari princip, krug nagrađivanja,
evoluirao je da bi nas doveo do prirodnih nagrada
kao što su seks, stvaranje veza i hrana.
Kao posledica, ekstremne varijante prirodnog nagrađivanja
imaju jedinstvenu sposobnost da nas zaposednu.
Na primer: visoko kalorična hrana ili nove zgodne devojke, daju nam dodatni dopamin.
A previše dopamina može da prevaziđe naše prirodne mehanizme zasićenosti.
Na primer, dajte pacovima neograničen pristup
visoko kaloričnoj hrani i skoro svi će postati gojazni.
Zato je 4 od svakih 5 Amerikanaca debelo,
a polovina njih su gojazni.
To jest, zavisni su od hrane.
A nasuprot prirodnim nagradama, na droge kao što su
kokain ili alkohol, navuče se samo 10% korisnika, bilo ljudi ili pacova.
Ovaj mehanizam slabosti na hranu ili seks je jednom bio evolutivna prednost.
U suštini, uzimanje do one mere dokle je to dobro.
Možete zamisliti vukove koji spakuju 10 kila mesa po ulovu
ili sezona je parenja, a vi ste alfa mužjak.
Šta ako se sezona parenja nikada ne završava?
Svi ti udari dopamina mogu da kažu vašem mozgu da radi dve stvari.
Prvo kažu: "Čoveče, dobio si evolutivni džekpot."
Drugo, oni učestvuju u promenljivom molekulu Delta-FosB.
Znam da je to bombast naziv, ali dopamin učestvuje u Delta-FosB
i on počinje da se nagomilava u krugu nagrađivanja mozga.
Sa preteranim hroničnim konzumiranjem droga ili prirodnih nagrada
povećava se Delta-FosB i on počinje da menja mozak
i podstiče krug preteranog udovoljavanja i žudnje.
Ako se udovoljavanje nastavi, Delta-FosB raste
i može dovesti do promena u mozgu koje se vide kod svih zavisnika.
Tako da su to domine: preterano konzumiranje,
povećan dopamin, Delta-FosB, promene u mozgu.
Jedna od prvih promena je umrtvljena reakcija na zadovoljstvo.
Tako da svakodnevna uživanja u stvari ne zadovoljavaju zavisnika od pornografije.
U isto vreme, druge fizičke promene u mozgu čine
da mozak pojačano reaguje na pornografiju.
Sve drugo u životu korisnika pornografije je dosadno, ali pornografija je super uzbudljiva.
Na kraju, njegova volja opada kako se frontalni korteks menja.
Ne mogu da opišem koliko je ovo važno.
Kod svih zavisnosti, ove promene mozga su iste
i isti promenljivi molekul se javlja u njima - Delta-FosB.
Naučnici su koristili moždane skenere da izmere
ove promene kod zavisnika od droge.
Ovi snimci pokazuju smanjenu reakciju na zadovoljstvo kod zavisnika od droge.
Ova i nekoliko drugih promena su takođe primećene kod kockara,
zavisnika od hrane, nedavno i zavisnika od video igara i sada kod zavisnika od interneta.
Izvinjavam se zbog slajdova studija mozga, ali samo pogledajte datume,
želim da vidite da oni postoje.
Do sada, sva istraživanja mozga pokazuju u jednom smeru.
Stalni noviteti na dohvat klika mišem, mogu da dovedu do zavisnosti.
To znamo jer kad su naučnici ispitivali
bivše zavisnike od interneta, otkrili su
da su se te promene mozga preokrenule.
Nažalost, nijedna od ovih studija ne izdvaja korisnike pornografije,
ali ih uključuje.
Evo onoga što predstavlja promenu.
Konačno imamo grupu momaka koji više ne koriste internet pornografiju.
Tako je! Hiljade zavisnika dobrovoljno prestaje.
Ovi ljudi su ona kontrolna grupa koja nedostaje u velikom pornografskom eksperimentu.
Oni pokazuju stručnjacima šta promena jedne varijable može da uradi.
Ja to zovem "Vaskrsnuće muškaraca" nasuprot "Propadanju muškaraca".
Pre nego što nastavim, verovatno biste hteli da znate
zašto bi se neki ljubitelj pornografije, pri čistoj svesti, nje odrekao.
U dve reči: erektilna disfunkcija.
Internet pornografija ubija seksualni učinak mladića.
Zimbardo kaže da mladići doživljavaju neuspeh sa ženama.
Ovo ispitivanje italijanskih neurologa potvrđuje
ono čega smo svedoci poslednjih nekoliko godina.
Lekovi za potenciju često prestaju da deluju, ako su ikada i funkcionisali,
jer problem nije ispod pojasa, gde vijagra deluje.
Niti je njihov problem zaista psihološki.
To je zbog fizičkih promena u mozgu.
Tih promena u vezi sa zavisnošću.
Njihov umrtvljeni mozak šalje sve slabije signale njihovim bananama.
(Smeh) Kao što doktor Foresta kaže:
"Počinje sa slabijim reakcijama na porno sajtove.
Onda dolazi do opšteg opadanja libida
i na kraju, postaje nemoguće dobiti erekciju.
Ima tri ključne stvari u ovome.
Prvo, Foresta opisuje klasičan proces zavisnosti
- postupno smanjenje osetljivosti.
Drugo, internet pornografija je kvalitativno drugačija od Plejboja.
Raširena impotencija kod mladih nikada ranije nije bila viđena.
I konačno, impotencija je jedini simptom koji privlači pažnju ovih momaka.
Pitanje je, koje manje simptome propuštaju?
Većina to ne otkrije dok ne prestane.
Evo momka u svojim kasnim dvadesetim.
"Išao sam kod psihologa i psihijatara poslednjih osam godina..."
i imao sam dijagnoze: depresija, teška društvena anksioznost,
teško oštećena memorija i nekoliko drugih.
Probao sam fekser, ritalin, ksanaks, paksil,
izbačen sam sa dva različita koledža, otpušten dvaput,
koristio sam marihuanu da smirim svoju društvenu anksioznost.
Prilazio mi je priličan broj žena,
pretpostavljam zbog mog izgleda i statusa,
ali su brzo bežale, zbog mog neverovatnog čudaštva.
Bio sam težak zavisnik od pornografije od 14. godine.
Poslednje dve godine sam eksperimentisao
i konačno shvatio da je pornografija bila problem.
Prestao sam sa njom potpuno pre dva meseca.
Bilo je vrlo teško, ali je vredelo.
Od tada sam prestao da uzimam lekove.
Moja anksioznost je nestala.
Pamćenje i fokus su mi oštriji nego ikad.
Osećam se kao veliki "magnet za devojke" i moja impotencija je nestala takođe.
Stvarno mislim da sam se ponovo rodio i dobio novu šansu u životu."
Zbog toga se gomile momaka pojavljuju širom interneta - bodibilding sajtovi,
sportski sajtovi, sajtovi umetnika u muvanju - svuda gde se okupljaju muškarci.
U suštini, oni traže ponovno neurohemijsko rođenje.
Ovo je grupa na reddit.com, koja se zove "Fapstronauti".
"Faping" je sleng za solo seks,
ali stvarno znači - ostavljanje pornografije.
Dodali su oko 2.000 novih članova od kad sam snimio ovu sliku pre mesec dana.
Ovaj pokret za skidanje sa pornografije ubrzano raste.
U stvari, grupe se pojavljuju širom interneta i Evrope takođe.
Ali postoji jedan bizaran problem.
Muškarcima u ranim 20-im se vraća potencija sporije nego starijim muškarcima.
Kako to da 50-godišnjak može da povrati svoju funkciju brže od 20-godišnjaka?
Odgovor je, da iako stariji muškarci koriste pornografiju mnogo duže,
oni nisu počeli sa današnjom internet pornografijom.
Znamo da je ovo ključna varijabla
jer stariji muškarci nisu imali seksualne probleme
dok nisu dobili brzi internet. (Smeh)
A današnji tinejdžeri počinju na brzom internetu,
kad je njihov mozak na vrhuncu proizvodnje dopamina i neuroplastičnosti.
Tada su najpodložniji zavisnosti, ali postoji još jedan rizik.
Do odraslog doba, tinejdžeri ojačavaju često korišćene šeme
i oslabljuju one koje ne koriste.
Tako, do otprilike 22 godine, seksualni afinitet može biti duboko ukorenjen u mozgu.
To može da izazove paniku ako je mladić napredovao do ekstremne pornografije
ili pornografije koja se više ne slaže sa njegovom seksualnom orijentacijom.
Srećom, mozak je prilagodljiv, tako da njegov afinitet može da se povrati kada ostavi pornografiju.
Pošto se muškarac vrati na normalnu osetljivost,
njegov mozak traži nagrade za koje je evoluirao da ih vidi,
kao što su prijateljska interakcija i, naravno, pravi partneri.
Evo još jednog primera onoga što čujemo svakodnevno:
"Osećam se kao sledeći Isak Njutn ili Leonardo da Vinči.
Otkad sam prestao, pre mesec dana, bukvalno sam
započeo posao, počeo da sviram klavir, učim francuski svakog dana,
programiram, crtam, pišem, počeo sam da vodim svoje finansije
i imam više sjajnih ideja nego što mogu da upotrebim.
Moje samopouzdanje je ogromno.
Već osećam da mogu da razgovaram sa bilo kojom devojkom!
Ja sam onaj isti momak kome je trebalo dve i po godine duže da završi koledž
zbog odugovlačenja i depresije."
Završiću sa jednom željom:
voleo bih da vidim Zimbardove momke
koji prestaju i one koji ih leče i stručnjake,
kako slušaju hiljade muškaraca koji nas uče
o bekstvu od zavisnosti od uzbuđenja.
Hvala na slušanju.
(Aplauz)